европейския континент. Като припомня заключенията на Европейския съвет от декември 2021 г., Съветът изтъкна отново, че всяка по-нататъшна военна агресия от страна на Русия срещу Украйна ще има огромни последици и висока цена, включително широк набор от секторни и индивидуални ограничителни мерки, които ще бъдат приети съгласувано с партньорите.
 (6)
 На 21 февруари 2022 г. президентът на Руската федерация подписа указ, с който признава „независимостта и суверенитета“ на неконтролираните от правителството зони на Донецка и Луганска област в Украйна, и разпореди разполагането на руските въоръжени сили в тези области.
 (7)
 На 22 февруари 2022 г. върховният представител излезе с декларация от името на Съюза, в която осъди това незаконно действие, което допълнително подкопава суверенитета и независимостта на Украйна и представлява тежко нарушение на международното право и международните споразумения, включително Устава на ООН, Заключителния акт от Хелзинки, Парижката харта и Меморандума от Будапеща, както и на споразуменията от Минск и Резолюция 2202 (2015) на Съвета за сигурност на ООН. Върховният представител настоятелно призова Русия, като страна в конфликта, да оттегли признаването, да изпълни ангажиментите си, да спазва международното право и да се върне към обсъжданията в рамките на Нормандския формат и тристранната контактна група за Украйна. Той обяви, че Съюзът ще отговори на това най-ново нарушение от страна на Русия, като приеме спешно допълнителни ограничителни мерки.
 (8)
 Предвид сериозната обстановка Съветът смята, че в съдържащия се в приложение I към Регламент (ЕС) No 269/2014 списък на лица, образувания и органи, за които се прилагат ограничителни мерки, следва да бъдат добавени 336 членове на Държавната дума поради техния вот в подкрепа на резолюция, с която да се поиска от президента Владимир Путин да признае за независими държави заявените от сепаратистите части на Източна Украйна.
 (9)
 Поради това приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Лицата и образуванията, посочени в приложението към настоящия регламент, се добавят в списъка, поместен в приложение I към Регламент (ЕС) No 269/2014.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в 23 февруари 2022 година на
 За Съвета
 Председател
 J.-Y. LE DRIAN
 (1) ОВ L 78, 17.3.2014 г., стр. 6.
 ПРИЛОЖЕНИЕ
 Следните лица и образувания се добавят към списъка на физическите и юридическите лица, образувания и органи, съдържащ се в приложение I към Регламент (ЕС) No269/2014:
 Име
 Идентификационна информация
 Основания
 Дата на включване в списъка
 235.
 Gennady Andreevich Zyuganov
 (Зюганов Геннадий Андреевич)
 Дата на раждане: 26.6.1944 г.
 Член на Държавната дума, гласувал в подкрепа на Постановление No 58243-8 относно обръщението на Държавната дума на Федералното събрание на Руската федерация „До президента на Руската федерация Вл. Вл. Путин за необходимостта да се признаят Донецката народна република и Луганската народна република“ и следователно подкрепил и осъществил действия и политики, подкопаващи териториалната цялост, суверенитета и независимостта на Украйна, и допринесъл за дестабилизирането на Украйна.
 23.2.2022 г.
 236.
 Yury Vyacheslavovich Afonin
 (Афонин Юрий Вячеславович)
 Дата на